السلام عليكم ورحمة الله وبركاته. الحمد لله وكفى وصلاة وسلاما على عباده الذين مصطفى اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم
في الاولين والاخرين والملأ الاعلى الى يوم الدين. اما بعد اخواني واحبابي في الله. النهاردة ان شاء الله بازن الله مع الجزء قبل الاخير من كتاب الله سبحانه وتعالى. يعني مرت الايام ويعني الان نحن في الجزء التاسع والعشرين بفضل الله ومنة الله سبحانه وتعالى. نسأل الله ان
يمن علينا بنعمة التمام. نسأل الله سبحانه وتعالى ان يمن علينا بنعمة ان نتم العمل الصالح. حتى نلقى الله سبحانه وتعالى. النهاردة مع جوز التسعة يا اخواني ويعني الواحد حاسس بسعادة والله على قد حزن الواحد. ان شهر رمضان بيخلص على قد سعادة الواحد ان احنا بدأنا مشروع مع بعض
وبفضل ومنة الله سبحانه وتعالى اللهم لك الحمد احنا خلاص في نهايته الوقتي الجزء التسعة وعشرين بيتكلم عن ايه؟ يعني يا اخواننا احنا امبارح قلنا ان يعني من فهمنا كده الجزء التمانية وعشرين المفروض يبقى نهاية القرآن خلاص. خلاص السور المدنية بنينا الدولة وبعد كده في السور المكية بنينا
الصحابة ورباناهم وعملنا كل حاجة. يعني وبعد كده جه الجزء التمانية وعشرين اللي هو ازاي البناء ده ما يتهدش بقى اللي هو تحصين المجتمع اللي هو الاستقرار بتاع هذا البناء. المفروض خلاص الموضوع خلص. يعني ليه بقى جه الجزء التسعة وعشرين والتلاتين
ليه جه الجزئين اللي بيتكلموا عن الله والدار الاخرة ويوم القيامة بيتكلموا عن يوم القيامة كتير جدا وبيتكلموا عن مبادئ الدين وبيتكلموا ليه كده يا اخوانا يعني تخيلوا كده احنا بنينا مصنع وتعبنا قوي على ما بنينا المصنع وجبنا المهندسين ومسكوا المصنع وانتجوا انتاج ابداعي. ولكن
نفكر في النهاية. طب الوقتي لما المهندسين دول يموتوا المصنع ده هيقف. طب الوقتي لازم المهندسين دول يربم جيل يشيل من بعدهم. هو ده موضوع الجزء تسعة وعشرين وتلاتين. التربية سنة اولى التزام. التربية ان لو التمانية وعشرين جزء الاولانيين بناء اجزاء بناء
انسان وبناء الدولة بناء الدعوة وبناء الدولة لو التمانية وعشرين جزء دول عايزينهم يستمروا لو النموزج اللي اقامه محمد بن عبدالله عليه الصلاة والسلام سلام. عايزينه يستمر فلابد من التربية. يبقى التربية هي الحل يا جماعة. التربية هي الحل في استمرار الدين. التربية هي
هل فيه استمرار نجاح الدين وانتصار الدين وانتشار الدين وده موضوع الجزء التسعة وعشرين والتلاتين باذن الله سبحانه وتعالى سنة اولى التزام يعني التربية ازاي نربي الناس عشان كده نلاحز ان الجزء التسعة وعشرين جه بعد الجزء التمانية وعشرين اللي احنا قلنا في نهايته سورة الطلاق وسورة
تحريم الصور اللي بتتكلم عن الاسرة المسلمة. الاسرة اللي هتخرج الاطفال اللي هيشيلوا الدين بعد كده. طيب ايه بقى؟ ليه الجزء بتاع التربية التسعة وعشرين ييجي بعد صور الاسرة المسلمة كأن اهم ناس تهتموا بتربيتهم هم اولاد الملتزمين. هم
ولاد اللي نشأوا في اسر ملتزمة دول اهم ناس هيبقوا قادة وائمة بكرة. دول ابن الطفل اللي نشأ في بيت ملتزم التليفزيون اللي فيه ما هواش ملوس بصور محرمة. النت اللي فيه ما هواش ملوث. الجو اللي فيه جو ايماني. الطفل ده لما بيتربى صح
بيطلع امام من الائمة ما بيطلعش اقل من امام من الائمة. كل طفل اتولد في بيت ملتزم هو مشروع امام من الائمة. كأن اختبار الارقم الجزء التسعة وعشرين وتلاتين. الصور اللي نزلت في دار الارقم. الصور اللي نزلت في البداية. وقلنا قبل كده يا جماعة ان ترتيب المصحف عكس
ترتيب النزول يعني الصور اللي نازلة في الاخر اللي هي الصور المدنية هي الصور اللي في اول المصحف. والصور اللي نازلة في الاول اللي هي الصور المكية المدثر زمبل واقرأ هي الصور اللي في اخر المصحف وقلنا لان ترتيب القرآن
خلاص هييجي واحد يقول لك ايه ؟ طب انا دخلت الاسلام بقى ابدأوا معي من جديد. ما ينفعش تقولوا لي الخمر حلال ولا الاحكام فرض ولا الشريعة فرض. ابدأوا الله! تيجي الشريعة في الاول في اول المصحف ليه ؟ عشان اللي داخل من النهاردة خلاص هيدخل على ان الدين كمل وتم. طيب وفي النهاية
يعني نهاية بداية القرآن وهو بيتنزل ليه يتحط في الاخر كان المعنى اوعوا تنسوا دار الارقم اوعوا تنسوا التربية لكي الدين ولكي تستمر الصحوة الاسلامية ولكي يستمر انتصار الدين. اوعوا تنسوا المعاني ديت. يبقى الجزء التسعة وعشرين وتلاتين. دي اجزاء التربية
عشان كده تعالوا يا اخواننا نشوف المعاني اللي الملتزم بيتربى عليها. تعالوا المفروض الملتزم ده هيدعو الى الله. المفروض الملتزم ده هيتحرك بالدعوة الى الله في الواقع. انا باربي داعية. عشان كده الجزء التسعة وعشرين ما بيتكلمش عن العبادة في الصوامع. تلاقيه بيتكلم عن الدعوة الى الله كتير جدا
خد بالك وانت بتتربى انك بتتربى عشان هتنزل الواقع. خد بالك وانت بتتربى. انت بتتربى عشان هتشيل دين. ما فيش حاجة اسمها انا عايز اتربى سيبوني قاعد في الجامع ما ليش دعوة بالمنكرات اللي برة. اوعى زي ما العبادة بتربي الدعوة الى الله بتربي. طب تخيلوا احنا عايزين ندعو ناس
تعالوا نشوف ترتيب الصور بتاعة الجزء التسعة وعشرين كده. احنا عايزين ندعو ناس الى الله. نبدأ بايه؟ اول حاجة معرفة الله. لازم اول حاجة ندعو الناس اليها. معرفة الله سبحانه وتعالى لازم نعرف الناس بربنا. فتيجي سورة الملك. الصورة بتتكلم عن ملك الله. السورة اللي بتتكلم من هو الله. سبحانه وتعالى
ده اول موضوع لازم نتكلم فيه من هو الله؟ ان احنا نعرف الناس مين هو ربنا. دي اول حاجة. خدوا بالكم يا جماعة ان الجزء التسعة وعشرين بيكلمك ازاي كي تدعو الناس وتجيبهم للهداية؟ بعد كده بقى هنبدأ نربيهم في دار الارقم. يبقى ازا سورة الملك البداية ان اول حاجة لازم يتربى
الجديد ان اول حاجة لازم ندعو الناس اليها معرفة الله. دي اول حاجة لازم تترك القلب. بعد كده سورة القلم وانك لعلى خلق عظيم اوعى صورة الاخلاق بقى زي ما هنتكلم الوقتي بازن الله. اوعى تدعو الناس الى الله باقوالك. وتصد الناس عن سبيل الله
اخلاقك اوعى تدعو الناس الى الله باقوالك وتصد الناس عن الدعوة بافعالك. اوعى احذر من قضية الاخلاق. عشان كده بعد قضية الكلام عن الله. تاني قضية الجزء اثرها قضية الاخلاق. وانك لعلى خلق ايه؟ عزيم مش انك لعلى خلق عظيم. يعني المفروض الناس
الملتزمة دي اخلاقها تبقى مبهرة. مبهرة. يعني لما المريض يدخل لطبيب ملتزم ينبهر بالرحمة اللي عنده. ينبهر بالامانة اللي عنده المفروض ان اخلاق الناس اللي في المساجد دول هم وزوجاتهم وابناء اولادهم تبقى اخلاق مبهرة. بعد كده اتكلمنا عن الله لازم شحنة رهيبة
من الكلام عن الدار الاخرة يا جماعة. لازم كلام رهيب عن الدار الاخرة. زي النبي عليه الصلاة والسلام ما اكون كل يوم يكلم الصحابة عن الجنة والنار ساعة زي حنظلة لما قال للنبي عليه الصلاة والسلام
انا نكون عندك يا رسول الله فتحدثنا عن الجنة والنار فكان رأي عين. النبي ربى الصحابة كده ولازم كل واحد مننا يفهم به عايز تتربى لازم كل يوم تسمع ساعة او نص ساعة عن الجنة والنار. لازم تجيب من على النت الدروس اللي بتتكلم عن الجنة والنار والقيامة
نعيم القبر وعذابه والحشر والبعث وكل يوم تسمع لك نص ساعة عن الجنة النهاردة عن النار بكرة عن ظل عرش ده بعده عن نعيم القبر بعده عن حسن وسوء الخاتمة بعده لازم تربط نفسك بالكلام عن الاخرة. لازم فتيجي سورة الحق والمعارج اللي
الائمة بيحبوا يقرأوهم لما يعني يراد ان الناس قلوبهم ترق. وتبكي وتتصل بالله. بعد كده كل ده كلام الدعوة. طب عايزين نتعلم فن الدعوة بقى تيجي اربع سور ورا بعض عن الدعوة الى الله وفن الدعوة سورة نوح من اعظم الاساتذة الاساتزة في تاريخ البشرية
الدعوة الى الله وهنشوف سورة نوح وفن الدعوة فيها. وبعد كده سورة الجن و هنشوف ازاي بتتكلم عن هؤلاء الجن اللي اول ما اسلموا تحولوا الى دعاء الى الله بعد كده سورة المزمل. بعد كده سورة المزمل. طب يعني المدثر بعدها قم فانذر. برضو بتتكلم عن الدعوة
طب المزمل قم الليل بتتكلم عن الشحن الايماني. طب ايه اللي يخلي صورة بتتكلم عن الشحن الايماني؟ تيجي وسط تلات سور بيتكلموا عن الدعوة. كأن المعنى اوعى وانت شغال في الدعوة تنسى ان قلبك لازم يتشحن. اوعى تنسى ان ودلوقتي لسه هنتكلم يا جماعة ايه العلاقة بين سورة نوح وسورة الجن؟ سورة الجن جايبة
نروح ليه؟ وصورة المزمل احنا بنقول دلوقتي جاية في وسطهم ليه؟ وصورة المدثر جاية بعد المزمل ليه؟ رغم انها نازلة قبلها. طب يا رب كان المدسر قبل المزمل ليه قم الليل قبل قم فانذر؟ فالمزمل جاي في النص كأن المعنى والله اعلم بمراده سبحانه وتعالى كأن المعنى لابد من
شحن الايماني حتى تستطيع تستطيع تحمل اعباء الدعوة. اللي ما لوش خلوة مع الله. اللي ما لوش ليل ما لوش نهار. اللي مش جاهد في صلته الخاصة بالله مش هيقدر يدل الخلق على الله. ازاي تقول لي ان قضيتك انك تدل الناس على ربنا وانت
نفسك مش مشغول بالصلة الخاصة اللي بينك وبين ربنا. الانسان اللي مش مشغول بعلاقته بربنا لا يؤتمن على انه يدل الناس على علاقته بربنا بعد كده بعد كل الدعوة الى الله ديت تيجي سورة القيامة سورة النفس اللوامة والنفس اللوامة لا اقسم بيوم القيامة ولا اقسم
وبالنفس اللوامة صورة اللي عايز دين بس مش قادر على شهواته. مش قادر يقاوم الاغراءات. مش قادر يقاوم المعصية اللي هو غرس فيها. مش قادر يقاوم الفتنة اللي هو متعرض لها. مش قادر يقاوم التبرج والسفور. مش قادر يقاوم. فبعد كل الدعوة دي لسه فيه
ناس مش قادرة انها تستجيب. طب الحل في الناس دي ايه ؟ فلولا اذا بلغت التراقي هنشوف دلوقتي ربنا تعامل مع هذا النموزج ازاي ؟ وبصره وبصر الدعاء الى الله يتعاملوا معه ازاي ؟ بس سورة القيامة يا جماعة سورة فعلا تخوف جدا جدا. فكان لازم ييجي بعدها سورة الانسان. السورة اللي بتتكلم عن
ان الابرار يشربون من كأس كان مزاجها كافورا. يبقى بعد الترهيب لازم ييجي ترغيب. عشان يطلع ملتزم متوازن. ما يبقاش على طول بيتكلم عن النار وبيتكلم عن القيامة وبيتكلم عن الموت. ما بيتكلمش عن الجنة. ما بيتكلمش عن ظل عرش الله. ما بيتكلمش عن حوض النبي عليه الصلاة والسلام
ما بيتكلمش عن النظر لوجه الله. ما بيتكلمش عن نعيم القبر. ما بيتكلمش عن حسن الخاتمة. يبقى عشان الملتزم يطلع متوازن. يبقى لازم زي ما اتكلمت في الترهيب نتكلم في الترهيب بعد كده تيجي سورة المرسلات اللي هتتكلم عن اخطر لحظتين مستنينك في حياتك. اصعب لحظتين ودي اخر
في الجزء اصعب لحظتين مستنيينك في حياتك زي ما هنقول الوقتي يا ترى ايه هم اصعب لحظتين مستنيينك ها يعني ولازم تعمل حسابهم مش منهم الموت. الموت اتكلمت عنه سورة القيامة. انما المرسلات تتكلم عن حاجة تانية في آآ آآ الدار الاخرة. وسورة المرسلات
بصوا يا جماعة دي اخر سورة النبي عليه الصلاة والسلام صلى بالصحابة بها المغرب قبل ان يمرض ولا يستطيع ان يؤم اصحابه عليه الصلاة والسلام وسورة المرسلات يعني سورة صفحة ونص ولكن خمسين اية ايات سريعة سريعة. كأن اللي لسة غافل بعد كل الايقاظ له. محتاج طرقات عنيفة على الباب عشان
استيقظ زي ما يكون واحد نايم جوة الشقة الساعة تمانية الا عشرة والقطر الساعة تمانية وانت بترزع على الباب رزع عشان يقوم يلحق يبقى الايات السريعة اوي اوي ديت كانها بتقول لك يا تلحق. يا ما تلحقش. تعالوا اما نشوف بقى الجزء التسعة وعشرين. بيتكلم عن ايه؟ بصورة اكثر
تيجي سورة الملك يا جماعة شف معي كده سورة الملك بتتكلم عن ايه؟ قلنا البداية معرفة الله. بداية علاقتك بربنا معرفة الله. لازم تسمع عن ربنا بعد كده سورة نون اتكلمت عن ايه الاخلاق لازم تاخد بالك من اخلاقك. اوعى تنفر الناس من الدين باخلاقك. اوعى تكره الناس في طريق
ربنا باخلاقك. اوعى اوعى بعد كده الحق والمعارج لازم نسمع عن الجنة والنار يا جماعة والا مش هنوصل لربنا. لازم كل يوم نسمع عن الجنة نار اللي عايز يتربى زي اصحاب النبي لازم كل يوم يسمع عن الجنة والنار. بعد كده انت مش هتقعد تسمع اشارات الاسماء الحسنى وتسمع عن الجنة والنار. وتقعد
في الجامع يا حبيبي قم اشتغل في الدعوة بقى. قم في سورة نوح وسورة الجن وسورة المدثر. قم انطلق. بس اوعى لما تشتغل في الدعوة انشغل بالدعوة عن الله. اوعى حتى جوة الدين تنشغل بشيء من الدين عن الله. فتيجي صورة المزمل في النص لازم تقف بين ايدين ربنا بالليل
الليل بتاع ربنا وبعد كده ان لك في النهار سبحا طويلا. انت طالب زاكر فيهم. انت موزف اشتغل فيهم. انت داعي الى الله ادعي فيهم انت طالب علم اطلب علم فيهم. ولكن الليل بتاع ربنا. الليل ده انت زي المحمول كده بتتحط في الشاحن. وبعد كده
النمازج الدعوية الصعبة النفس اللوامة هتواجهها ازاي ؟ لابد انك تتعلم فن الترغيب والترهيب. لازم تبقى انسان متوازن. لازم تبقى متوازن ما بين الترغيب والترهيب اللي هو سورة القيامة وسورة الانسان دي ترهيب ودي ترغيب عشان تطلع ناس متوازنة عشان الناس تحب
ما تحسش ان الملتزم ده منفر ما بيتكلمش غير عن النار النار. وبعد كده في النهاية سورة المرسلات بقى السورة اللي جاية في النهاية اللي لسة بعده كل ده في غيبوبة الطرقات المتوالية من اجل ايقاظه. سورة الملك يا جماعة تبارك الذي بيده الملك وهو على كل شيء قدير
ده الملك. ده الملك. الملك بيده الملك. عارف لما اقول لك ولله المثل الاعلى الموضوع ده بايدي. الموضوع ده في ايديا يعني كل خيوط الموضوع ده في ايدي. ربنا بيقول لك الملك كله في ايديه. وهو على كل شيء قدير. يرزق ده ويسيب ده يشفي
في ده وده يمرض يفتح على ده وده تتقفل عليه. على كل شيء قدير. ده الملك الذي خلق الموت والحياة ليبلوكم يا اللي كتب عليكم الموت والحياة ايكم احسن عملا. يبقى ده المملوك. المملوك اللي كتب عليه الموت والحياة والموت قبل الحياة. لان
انت ممكن يعني يعني اي حاجة في الحياة ممكن تحصل وممكن ما تحصلش. ممكن تتجوز وممكن لأ ممكن تخلف وممكن لأ. انما لا يمكن تموت وممكن لأ. الموت ده ييجي قبل الحياة لانه هو يقين اشد من اي حاجة في الحياة وثمة عبر اخر. ليبلوكم يعني انت جاي هنا اختبار انت بتنتحر. ايكم
احسن عملا مش ايكم اكثر عملا. القضية مش كتر العمل. القضية مين الاحسن يا جماعة؟ وايكم احسن؟ يعني افعل تفضيل يعني احنا في مسابقة يا جماعة مين احسن من مين ؟ مين اكتر واحد خشع في الصلاة فينا امبارح ؟ مين اكتر واحد خشع في ذكر الله امبارح ؟ دي مسابقة. يبقى ده المملوك. الذي خلق
سبع سماوات طباقا. دي المملكة بقى. شف المملكة بتاعة الملك قد ايه. اخرج من حدود القارات الستة بتاعة الكرة الارضية اطلع في السماوات واطلع لسدرة المنتهى واطلع فوق سدرة المنتهى. واكتشف ان الارض دي لا شيء بالنسبة للكون. يبقى ديت المملكة
يبقى اول اية بتتكلم عن الملك. تاني اية بتتكلم عن المملوك. تالت اية بتتكلم عن المملكة. طب يا رب آآ آآ وللذين كفروا ربهم عذاب جهنم وبئس المصير. المملوك لو عصى هتعمل فيه ايه؟ المملوك لو عصى اذا القوا فيها سمعوا لها ايه
شهيقا وهي تفور ايه الفرق بين الشهيق والزفير؟ الشهيق بتسحب لجوة انما الزفير بتنفخ لبرة. عشان كده سمعوا لها تغيظا وايه؟ وزفيرا. يبقى في اية فيها الزفير انما في اية فيها ايه؟ هنا الشهيق ليه الشهيق اذا القوا فيها بقوا جواها تقوم تشهق تاخد نفس عشان تغلي عشان الهوا يدخل على النار يولعها
اكتر آآ وهي تفور عشان تقلب القاع بتاعها من اول ما يدخل من على شفير جهنم من فوق يحس بحرارة بتاعها عشان من اول ما يدخل يدوق حرارة فوران جهنم. والعياذ بالله تكاد تميز من الغيظ. ربنا جايب لك النار
ده مخلوق حيموت من الغيص. هيتقطع من الغيز. اه يا عصاة. تعالوا اما اقطع فيكم. انت عارف واحد محروق من واحد وبيقول له تعال انا بقى وقعت في ايدي. شف انا هاعمل فيك ايه. اهي جهنم بتقول لهم كده شوفوا انا هاعمل فيكم ايه انتم اللي عصيتوا الملك. انتم اللي عصيتوا مولاي
يعني جهنم دي كائن حي يا جماعة. كلما القي فيها فوج القي يعني زي ما كيس زبالة كده واحد يرميه من البلكونة كده زي زبالة. دول الزبالة اللي في جهنم والعياذ بالله قال لهم خزانتها ها لان هيتقفل عليهم جهنم زي ما بيتقفل الخزنة على الفلوس كده والعياذ بالله ولا يستطيعون الخروج منها
الم يأتكم نذير؟ قالوا بلى وقالوا لو كنا نسمع او نعقل اه لو كنا ادينا ودننا للدين. اه لو كنا ادينا لاهل الدين. اه لو كنا سمعنا كلام اهل الدين اه لو ما كانش اتضحك علينا واتقال لنا عليهم متطرفين. وقالوا لو كنا نسمع او نعقل ما كنا في اصحاب السعير
ده المملوك اللي عصى. طب المملوك اللي اطاع. ان الذين يخشون ربهم بالغيب لهم مغفرة واجر كبير. ده المملوك اللي اطاع بقى آآ آآ ان الذين يخشون ربهم بالغيب يعني ايه ؟ قال لك يعني يعني آآ اللي بيخشى ربنا هو مش شايفه. فيه معنى تاني يعني اللي لما بيبقى بالغيب الواحد
وما حدش من الناس شايفه برضو بيخشى الله. يعني يا جماعة الواحد مننا لما بيبقى لوحده يا اما بيعصي ربنا يا اما بينام يا اما يقعد على الفيسبوك شوية يا اما انما هنا ربنا بيقول لك يخشون ربهم بالغيب. يعني الانسان اللي اللي حاسس برقابة ربنا له وهو لوحده. ده بيبقى في الخشب
واعظم من وهو بين الناس. لما بيبقى لوحده ينشط في العمل الصالح اكتر من وهو بين الناس. يبقى ده المملوك لو وده المملوك لو اطاع بعد كده اامنتم من في السماء ان يخسف بكم الارض؟ ام امنتم من في السماء ان يرسل عليكم حاصبا؟ اولم يروا الى الطير فوقهم صفات؟ ده ايه ؟ خدوا بالكم
دي تحت هيمنة ربنا تماما. خدوا بالكم امن هذا الذي يرزقكم ان امسك رزقا. امن هذا الذي هو جند لكم ينصركم من دون الرحمن انتم عايشين في مملكة كل حاجة فيها في ايد الملك! يبقى خد بالك ان كل امور الرزق والامن في المملكة دي في ايده لوحده. يبقى ازاي تعصي الرزاق عشان الرزق
ازاي؟ ازاي انسان بعقله يجي له بعد كده قل هو الذي انشأكم؟ قل هو الذي ذرأكم. قل انما العلم عند الله. يبقى تاني من هو الملك؟ افتكر الملك عمل لك ايه ؟ افتكر الملك اداك ايه ؟ افتكر يعني كأن قل امن هذا الذي يرزقك
كأن الايات بتقول لك افتكر الملك ممكن يعمل فيك ايه. انما قل هو الذي انشأكم. افتكر الملك عمل لك فعلا ايه. واداك فعلا ايه ؟ وفي النهاية قل ارأيتم ان اصبح ماؤكم غورا؟ يعني عارف لما واحد اب يقول لولاده انا هاغور من خلقتكم! ها يعني الماء
ايها تغور من خلقة العصاة. كأن الماية زي جهنم في الصورة برضه كائن حي. وهيغور من كتر كراهيته للعصاة. عشان ما فيش عاصي يشرب منه نقطة ميه يعني كأن ربنا بيقول لهم المملكة اللي انتم عايشين فيها ديت كلها جنود لي. كلها عبيد لي. عشان كده
هو الذي جعل لكم الارض ايه؟ زلولا زلول دية صفة الدابة. يعني كأن الارض دي يا جماعة دابة. دابة طيعة لله وربنا اللي ان هي عارف كلب كلب بوليسي وانا خليته يمشي جنبك طيب كده. يعني دابة وربنا امرها انها تبقى ذلة. يعني سورة الملك بتقول لك كل حاجة في الكون عبيد
كل المملكة دي عبيد لله. كل اللي في المملكة ده بيدين لله هتروح فين يا غلبان؟ اوعى تبقى المملوك اللي عصى وخليك المملوك اللي اطاع ربنا بعد كده تيجي سورة القلم بعد ما قلوبنا عاشت في الملكوت في سورة الملك. بعد ما قلوبنا عرفت مين هو الملك؟ وايه عظمة المملكة؟ وايه ضعف المملوك
وازاي ان المملوك في اختبار وامتحان من الملك اه جت سورة القلم نون والقلم وما يسطرون ما انت بنعمة ربك بمجنون وان لك لاجرا غير ممنون وانك لعلى خلق عظيم. يبقى سورة القلم بتتكلم
والقلم ده الوسيلة اللي نقلت بها الحضارات. والوسيلة اللي نقل بها علم الاولين وحكمة الاولين. يعني القلم ده والوسيلة اللي ده وحي السماء لاهل الارض. القلم ده شيء عظيم ولكن وما يسترون. انما اهل الباطل بيكتبوا بالقلم شبهات ضد الحق. وضده الدين. وبيشتموا
النبي عليه الصلاة والسلام باقلامهم يبقى وان آآ وانك لعلى خلق ايه؟ عظيم الاخلاق. ازا هم كانوا اهل فساد اخلاق فانت صاحب خلق عظيم. ازا هم كانوا قلالات الادب ويجيبوا في الدنمارك صور حبيب الله محمد عليه الصلاة والسلام. ويرسموه في اشكال يتريقوا
عليها فانت يا محمد على خلق عظيم. ما بتتبعش نفس الوسائل الحقيرة في حرب الباطل. ما بتقلش احنا ناس يا جماعة عشان كده على الفيسبوك لما تلاقي شاب ملتزم بيرد على شاب غير ملتزم او غير او ضد التيار الاسلامي وقوم شاتمه. ما ينفعش دي مش اخلاقنا. لو هو منهجه بيقول له يبقى
قليل الادب احنا منهجنا بيقول لنا وانك لعلى خلق عظيم. اوعى ترد عليهم بنفس الوسائل الحقرة بتاعتهم. بعد كده فلا تطع المكذبين ولا تطع كل حلاف مهين. حلاف قاعد يقول يحلف وخلاص كدب مهين. هماز مشاء بنميم بيقعد يتريق على الناس
النعل للخير ما بيرحمش حد. معتد واكل ورس قرايبه وواكل مال اليتيم وواكل اثيم عتل بعد ذلك زنيب يبقى ده ايه؟ ربنا بيشهر بفساد اخلاق اهل الباطل. الناس دي ما عندهاش اخلاق. الناس دي اخلاقها اخلاق فاسدة. يعني كأن من
علامة الباطل انهم ناس اهلها اخلاق فاسدة. عشان كده سنسمه على الخرطوم. الخرطوم اللي هو مناخير الخنزير. يعني ذلك الرجل سيمسخ في جهنم خنزير والعياذ بالله. والوسم اللي هو الكوي بالنار. هيكوي بالنار على مناخيره عشان يتعلم وسط اهل النار. ان ده
كان الوليد ابن المغيرة والعياذ بالله ما بين اهل النار كلهم. كان قلبه قلب خنزير في الدنيا. فهيتنسخ خنزير في الاخرة. بعد كده انا بلوناهم كما بلونا اصحاب الجنة اذ اقسموا ليصرمنها مصفحين. بصم احنا الصبح هنقطع كل الثمار هو كل سنة يجي لنا الفقراء ياخدوا
كبيرة زي ما كان ابونا معودنا معودهم. السنة دي مش هندي لحد حاجة. يبقى الناس دي يا جماعة ما كانوش كفار. الناس دي منعوا المعونات عن الفقراء واليتامى او المساكين يعني السورة بتقول لك ان زي ما الجرايم في حق الله بتودي جهنم الجرايم في حق الفقراء والضعفاء بتودي جهنم
سورة بتتكلم عن اخلاق عالية اوي ولا يستثنون مش هندخل ولا واحد علينا. فطاف عليها طائف من ربك وهم نائمون. فاصبحت صليب اتقطع كل اللي فيها وباز فتنادى ومصبحين. ان اغضوا على حرثكم ان كنتم صارمين. ان اغضوا على حرفكم
ان كنتم صارمين فانطلقوا وهم يتخافون. الا يدخلنها اليوم عليكم مسكين. يعني الجريمة هنا مش في حق الله. ده في حق المسكين شوفوا صورة القلم بتتكلم عن الاخلاق قد ايه. وغدو على حرب قادرين اسلوب سخرية منهم. الحرب هو المنع والحرمان. ربنا بيقول فعلا
قادرين انهم يمنعوا بس مش لان الحاجات معهم وهيمنعوها لانهم ما لقوش حاجة اصلا. ها فلما روى قالوا انا لضالون مش ممكن دي الجنينة بتاعتهم اللي سايبينها امبارح. احنا ضلينا الطريق. احنا جينا من طريق غلط. بل نحن محرومون. ده هي. ده هي وكل حاجة راحت وشقى عمرنا راح. قال
الم اقل لكم لولا تسبحون قالوا سبحان ربنا انا كنا ظالمين. يبقى ازا قصة بسبب فساد الاخلاق مع الضعفاء والمساكين ربنا انتقم منهم قد ايه يبقى سورة القلم يا جماعة تتكلم عن الاخلاق العظيمة. وازاي اوعى اللي انت بنيته باقوالك
هده بافعالك اوعوا يا ملتزمين تبقى دي اخلاقكم ارحموا المساكين ارحموا الضعفا ارحموا اليتامى خليكوا صادقين في كلماتكم خليكوا على خلق عظيم الصورة يوم يكشف عن ساق ويدعون الى السجود فلا يستطيعون. خاشعة ابصارهم ترهقهم ذلة. وقد كانوا يدعون
الى السجود وهم سالمون. الاية بتتكلم عن تارك الصلاة. خدوا بالكم يا جماعة الجزء التسعة وعشرين بيتكلم عن تارك الصلاة كتير. يعني هنا في سورة آآ القلم مشهدهم فربنا بيقول لهم بقى كل ركعة فاتتكم في الدنيا اقضوها. بيقضوها في جهنم والعياذ بالله. وما عادوش يقدروا يعرفوا يسجدوا. اللي كان الشاب ابليس اتطرد
من ملكوت السماوات بسبب سجدة ما سجدهاش. امال اللي ما بيصليش ده! اومال اللي ما بيصليش ده هيروح فين؟ والعياذ بالله. تارك الصلاة واقف يوم القيامة ربنا قل له اسكت ما يعرفش هيقضي السجود في جهنم بدل ما كان بيصلي تحت مروحة يصلي تحت السموم بتاع جهنم. بدل ما كان بيسجد على سجادة صلاة
اسجد على جمر جهنم في زنازين جهنم. والعياذ بالله ركعة ركعة هيقضيها في جهنم عشان كده بنلاقي برضو في سورة المعارش بعدها قول الله سبحانه وتعالى يبصرونهم يود كلا انها لظن الساعة للايه
للشوى الشوى اللي هو ايه؟ الجلد بتاع الراس الايدين الرجلين اعضاء السجود جهنم وهم جايين يعدوا من على الصراط بتقطع الاعضاء بتاعة السجود اللي ما سجدوش لله به بتقطع الاعضاء دي من جسمهم. يعني الجزء التسعة وعشرين بيكلمك عن تارك الصلاة. عشان كده برضه في سورة المدثر ما سلككم في
فقط قالوا لم نك من المصلين فسقر دي التي تسقر اللحم. بتدوب اللحم وتدوب العضم والعياز بالله. يدوبوا من حر جهنم والعياذ بالله لان هم ما كانوش بيصلوا لربنا. يبقى الجزء التسعة وعشرين يا جماعة آآ ان الانسان خلق هلوعا. اذا مسه الشر جزوعا. واذا مسه الخير
اوعى الا المصلين الذين هم على صلاتهم ايه؟ دائمون. ما بيضيعوش ولا فرض. ما بيضيعوش ولا فرض. يبقى الجزء التسعة وعشرين فعلا بيتكلم عن التربية من اول وجديد بيتكلم عن سنة اولى التزام. بيتكلم ازاي اربي ملتزم صح. عشان كده برضه من مواضيع للجزء التسعة وعشرين بيتكلم عنها. الرحمة
سكين. يعني هنا في في اصحاب الجنة راحوا في مصيبة بسبب مش جريمة في حق الله. ده جريمة في حق مين؟ المساكين ناخد الوقتي في سورة الحق خذوه فغلوه ثم الجحيم صلوه. ثم في سلسلة ذرعها سبعون ذراعا فسكون. ليه يا رب؟ انه كان لا يؤمن
بالله العظيم يبقى في حق الله ولا يحض على طعام ايه؟ المسكين يبقى في حق المخلوق. يبقى الجزء التسعة وعشرين بيتكلم عن الاخلاق. بيتكلم عن الاخلاق موضوعات حملة المساكين دي من الاخلاق. السلوك الاجتماعي للانسان المسلم. يبقى ربنا بيربي الملتزم من البداية ربنا بيربي الملتزم. من
اول خطوة ها على الاخلاق يا جماعة. يبقى بيربيه على الصلاة والمداومة على الصلاة. بيربيه على العبادة. بيربيه على الاخلاق والسلوك الاجتماعي مع الناس ومع المساكين والفقراء بيربيه على انه يسمع عن ربنا. بيربيه على انه يسمع عن الجنة والنار. بيربيه على انه يشتغل في
وعشان الدعوة تربيه. يبقى ازا الجزء التسعة وعشرين معاني التربية. يا اللي عايزين تتربوا. يا اللي عايزين توصلوا لربنا سبحانه وتعالى. طبقوا التسعة وعشرين هو ده جزء سنة اولى التزام. هو والجزء التلاتين. هو اللي بيعرفك ايه هي الخطوات الاولى في علاقتك بالله سبحانه وتعالى بعد
سورة الايه؟ معقولة سورة الحاقة؟ اه. سورة الحق ايه سورة الحق بقى يا جماعة؟ سورة الحق ومن اسمها كده الحق ما الحاقة؟ يعني المد طويل يا حساك ان اليوم ده طويل اوي فعلا خمسين الف سنة. يعني
كلمة لمد الست حركات المد اللازم دهو آآ يعني يحسسك ان فعلا يوم القيامة خمسين الف سنة. يعني الحق ايه الحقة دي يا الحقو بتاع الانسان اللي هو وسط الانسان يعني انت عارف لما واحد يقول له يا الكسر ايه يا كسر حقوقك يعني الحقو ده يعني قاتم وسطك والعياذ بالله
ربنا يعافينا جميعا يا رب. يعني كأن اليوم اللي هيتقطم فيه وسط العصاة. والحق يعني الكلام اللي بحق وحقيقي. اللي يحق انها يحصل يعني امر واقع. هتحصل هتحصل. الحاقة. ما الحاقة؟ سورة الحاقة بتتكلم عن ايه
زي ما قلنا سورة الحق طبعا بتتكلم عن قدرة الله المطلقة كذب الثمود ووعدهم بالقراع فاما الثمود فاهلكه. الطاغية واما عاد فاهلكه كله اهلك كل اللي وقف في وش نداء ربنا اهلك. ها بريح سرسر عاتية. فترى القوم فيها صرعة كانهم ايه؟ اعجاز نخلة
خاوية يعني رقبتهم اتقطعت وروسهم طارت وايديهم ورجليهم اتقطعت والجزع بتاعهم بقى عاجز نخلة زي ساق النخلة وبطونهم اتفتحت حيث تناثرت الامعاء فبقوا زي ساق نخلة فاضية من جوة. فهل ترى لهم من باقية؟ يعني مين اللي قدر يقف في وش ربنا؟ ها؟ فاذا
نفخ في الصور نفخة واحدة الكون ده كله ما فيهوش نفخة واحدة. ومن جند من جنود ربنا مش من ربنا. من جند من جنود ربنا من ملك من ملائكة وحملت الارض والجبال فدكتها دكة واحدة. الكرة الارضية دي كلها ما بتستحملش دكة واحدة بس. وتنتهي وتنهار
انشقت السماء فهي يومئذ واهية. والملك على ارجائها. ملايكة السماوات السبع على ارجاء السماوات منظر مهيب. ما اقول. اول مرة الانسان هيشوف المنظر ده احملوا عرش ربك فوقهم يومئذ ايه؟ ثمانية حملة العرش كم واحد
اربعة لأ ما هو السمانية هنا اه ما انا ماشي. لأ حملة العرش اصلا دلوقتي كم واحد؟ اربعة. اومال تمانية يومها ليه ؟ كأن حملة العرش نفسهم يومها سيرتجفوا من الفزع من يوم القيامة. فلا يقوى على حمل العرش الذي كانوا يحملونه من قبل. كأن كل المخلوقات مرعوبة
كأن كل المخلوقات وجلة من قدرة الله سبحانه وتعالى. يعني سبحان الله! يومئذ تعرضون لا تخفى منكم خفية. قدام ربنا كتاب مفتوح بكل خواطر صدرك. بكل الافكار اللي فكرت فيها في يوم من الايام. متخيل احساس رهيب وانت واقف بين ايدين ربنا طهر صدرك من دلوقتي
فمن اوتي كتابه بيمينه يبقى سورة الحق بتتكلم عن لحزة العرض على الله. لحزة فاما من اوتي كتابه بيمينه فيقول هاؤم اقرؤوا كتابية اني ظننت اني ملاق حسابيا. انا كنت بستعد لليوم ده. وكنت بشتغل عن ارتباط رهيب بالدار الاخرة يا جماعة. ارتباط رهيب بالدار الاخرة
تسعة وعشرين بيوجه اللي عايز يتربى. اللي عايز يعيش سنة اولى التزام. لازم يسمع المعاني دي كل يوم. لازم يرتبط بالجنة والنار ارتباط رهيب. لازم يا اخوانا الملتزم اللي ما بيسمعش دروس الجنة والنار. ده ناقص مهما عمل هو ناقص ربنا يكمل لنا ديننا
واما من اوتي كتابه بشماله فيقول يا ليتني لم اوت كتابيا. ولم ادري ما حسابية. وشف كتابية حسابية القاضية كأن واحد شايل عمارة جبل فوق ضهره وماشي بينهج وماشي بيندب وماشي بيولول
وربنا سايبه يولول قدام الناس. لحد ما يتفضح ويفضح نفسه بنفسه قدام الدنيا كلها. فضح نفسه بنفسه. وهنا ينطق الملك خذوه فغلوه. فيبتدره سبعون الف ملك. قوة تنفيزية واقفة تنفز الامر ده كلهم مين اللي هيسبق وينفذ امر الله
ثم الجحيم يصلوه ثم في سلسلة الذروة سبعون ذراعا فاسلكوه. يتحط في سلسلة تخرج من فمه تدخل من فمه وتخرج من دبره يفضل بقى يلف بها في انواع العذاب بتاع جهنم والعياذ بالله. انه كان لا يؤمن بالله العظيم
ولا يحط ولا يحض على طعام الايه؟ المسكين. يعني سبحان الله! بعد كده تيجي سورة المعارج. سورة المعارج طبعا بتتكلم برضه عن الدار الاخرة. الكلام عظيم جدا ولكن سورة المعارش فيها معنى خطير يا جماعة. المعارش دي عارف يعني ايه؟ المعارف دي زي الاسانسيرات كده الحاجة اللي بتطلعك لفوق
المعارش دي الحاجة اللي اللي بترقيك. تعرج الملائكة والروح اليه. كأن الكون كله في رحلة ترقي مستمرة من اجل الوصول الى الله ان الكون كله بيعرش الى الله. كأن الكون كله بيحاول يوصل لربنا. كأن الكون كله مناة يوصل لربنا. سبحانه وتعالى. وانت يا ايها الانسان
لازم تفضل في عملية ترقي مستمرة. يعني ايه ؟ سورة المعارج بتتكلم عن معنى خطير اوي يا جماعة. بتتكلم ان سبحان الله كان في واحد يعني عمل ذنب كده عمل زنب معين. فحد آآ يعني يعني عارفه يعني اتصل به قال له انا شفت ان انت كنت راكب اسانسير. وقاعد تطلع
تطلع تطلع وفجأة الاسانسير قام واقف بك. فقلت سبحان الله! يعني لعل المعنى طول ما هو كان مجتهد في الاعمال الصالحة قاعد يترقى ويقرب يقرب يقرب. اول ما جه قام واقف لحد ما يتوب لربنا بقى. سورة المعارش بتقول لك انت لازم تقرب كل يوم من ربنا خطوة. انت لازم ترتقي كل يوم درجة يا جماعة الطريق لربنا
عامل زي نقلات العربية. ما فيش عربية هتفضل ماشية على الاول. لازم تجيب التاني. لازم تجيب التالت. لازم تجيب الرابع. ما فيش عربية هتفضل ماشية من غير ما تنقل كان لازم تنقل لازم تترقى. طب ايه الترقي بقى؟ شف بقى يا سيدي. ان الانسان خلق هلوعا. ده ده الاصل بتاعه. فزع مش عوف
خايف من كل حاجة. وخايف على كل حاجة. اذا مسه الشر جزوعا. اول ما يجي له كركوعة احسن تبقى سرطان. اول ما يجي له مش عارف ايه احسن يبقى فشل كلوي او ازا مسه الشر جزوعا وازا مسه الخير ايه؟ منوعا. احسن حد ياخد مني. احسن ياخدوه الا المصلين
يبقى اول حاجة المتصل بالصلاة. طب والصلاة زكرت في الاول ليه ؟ لان احنا في سورة المعارج. والصلاة معراج المؤمن. هي اللي بترقي المؤمن الى الله في نوم على صلاتهم ايه؟ دائمون ما بيقطعوش فرض. طيب يبقى ربنا جايبها من الاول يا جماعة. يعني ربنا ما جابلكش الذين هم للقيام
الليل قائمون كنا قلنا ان ربنا بيتكلم عن مقامات عالية. ربنا جابها لك من الصفر. الذين هم على صلاتهم دائمون اللي بيحافظ على الفروت الخمسة. اللي ما بيضيعش فرض اللي هي اقل مستوى من اجل النجاة اصلا. يعني بعد كده والعياذ بالله. يعني ده كده بيهلك نفسه. يبقى ربنا جابها لك من الصفر ليه؟ عشان ما حدش يقول الكلام عالي علي
تعالوا مع بعض بقى نبدأ من الصفر. الذين هم على صلاتهم دائمون. لما بدأوا يصلوا صح. والذين في اموالهم حق معلوم للسائل. والمحروم بدأ الايمان يجي في فبدأوا يرحموا المخلوق. احنا قلنا الجزء التسعة وعشرين بيتكلم عن ايه
الاخلاق سلوك اجتماعي شوفوا كلمة السائل والمحروم شوفوا كلمة ولا يحض على طعام المسكين. شوفوا كلمة الا يدخلنها اليوم عليكم ايه؟ مسكين شوفوا يعني موضوع خطير اوي. سبحان الله! فبدأوا يرحموا المخلوق. والذين يصدقون بيوم الدين. الله! لما بدأوا يعملوا عبادة الصلاة وعبادة الصدقة
العبادات بدأت تملى القلب باليقين. فصدقه باليوم الاخر. يعني مش معنى ان الشاب دخل الجامع ان الشاب عنده يقين. لأ. ده ممكن يبقى عنده شكوك وعنده وساوس شوية اصبر. اجتهد بس في العبادات وشف الايمان في قلبك هيترقى قد ايه. والذين يصدقون بيوم الدين جت بعد
بنات يعني لازم عبادات عشان توصل لليقين. والذين هم من عذاب ربهم مشفقون. بدأ يخاف بقى. لما اليقين جه بدأ يخاف وبدأ يتعامل تعامل عملي مع قضية النار. ها ان عذاب ربهم غير مأمون
والذين هم لفروجهم حافظون. الله! ما عادش الخوف كلام. عاد الخوف افعال. عاد بيجتنب الشهوات. عاد بيبعد عن المحرمات. يعني عاد كلام عملي والذين هم لامانتهم وعهدهم راعون. يا سيدي ما عادش الالتزام مجرد عبادات. اه بقى كمان معاملات
يعني الالتزام زكى معاملاته واخلاقه آآ آآ والذين هم بشهادتهم قائمون المعاملات والاخلاق والذين هم على صلاتهم ايه؟ يحافظون يبقى ربنا بدأ بالصلاة وختم بالايه ؟ بالصلاة. كان كل ده بيدور حوالين الصلاة برضو. كأن الصلاة دي اهم ركن في اركان التركي. الترقي. يبقى اذا سورة المعارش
يقول لك لازم كل يوم تقرب من ربنا خطوة اوعى تقف. لو وقفت هتنزل ما فيش اللي ما بيطلعش بينزل. اوعى تسمح لنفسك انك تنزل. لازم كل في يوم الاسانسير بتاعك يطلع درجة في طريقك الى الله وفي عروجك الى الله سبحانه وتعالى. بعد كده تيجي سورة نوح بقى يا جماعة سور الدعوة الاربعة بتتكلم عن ايه سور
الدعوة يا اخواني في الله سورة نوح بعد تسعمية وخمسين سنة يقف نبي الله نوح. يقف يدي لربنا تقرير مفصل عن التسعمية وخمسين سنة. يعني واحد بعد تسعمية وخمسين سنة ما فيش حد رضا يسمع الكلام. فواقف بيدي تقرير عن التسعمية وخمسين سنة. بيقول ربي اني دعوت قومي ليلا ونهارا
انا والله ما قصرت يا رب. انا يا رب ما بطلتش دعوة ليل ولا نهار يا رب. انا انا فلم يزدهم دعائي الا فرارا. كنت لما اجي اكلمهم عن ربنا يعصك
استر يا رب كأنهم بيعندوا معك. واني كلما دعوتهم كلما صيغة استمرار لتغفر لهم جعلوا اصابعهم في اذانهم. يا عم مش عايزين نسمعك واستغشوا ثيابهم غطوا عنيهم بيهضموا. يا عم مش طايقين نشوفك. واستغشوا ثيابهم. واستكبروا
ايه؟ واصروا واستكبروا استكبارا. ثماني دعوتهم جهارا. قلت يا رب طيب يمكن الجولات مش جايبة فحولت على الدعوة الجاهزة ثم اني اعلنت لهم بعد كده عملت دعوة علنية ووقفت الجماير واسررت لهم اصرار وبعد كده رحت لكل واحد في بيته لوحده. يا رب انا ما سبتش طريقة في
دعوة الا وعملتها. طب ما ممكن انت بزلت مجهود بس انت مش عارف تتكلم. ممكن انت بتدعو غلط. ممكن انت بتتكلم غلط. فقلت سيدنا نوح بعد ما قال المجهود بتاعه قال يا رب والله ما كلمتهم غلط. ولا قلت لهم كلام ينفر. ده انا قلت لهم احسن كلام. فقلت استغفروا ربكم انه كان
يا غفار بعد جهد الدعوة كلام الدعوة الفني بقى. يرسل السماء عليكم مدرارا. اه لو تبتوا لربنا. شفتم ربنا هيملأ مش بطل شتاء ويمددكم باموال هيديكم فلوس. ربنا هيديكم فلوس. ربنا هيغنيكم وهيخليكم معكم فلوس كتير. وبنين
ربنا هيخلي ارحام النساء تنجب على طول ربنا يديكم عيال كتير. ويجعل لكم جنات ويجعل لكم انهارا ربنا يخلي لكم الدنيا جنة قبل جنة الاخرة يعني يا اخوانا شوفوا فن الدعوة. اول حاجة سيدنا نوح بدأ مع قومه بها الاثر الدنيوي للطاعة. لان الناس بتحب الدنيا. فقبل ما
عن الجنة والنار كلمه ربنا يدي له ايه في الدنيا قبل ما تكلمه عن الايه عن الجنة والنار واللي يجرب الطريقة دي مع الناس يلاقي لها تأثير مهول بعد كده ما لكم لا ترجون
لله وقارا. الكلام عن عزمة ربنا وينطلق سيدنا نوح بالكلام. قال نوح ربي انهم عصوني. ما رضوش يسمعوا الكلام يا رب. واتبعوا من لم يزده ما له وولده الا خسارة ومكروا مكرا كبارا وقالوا لا تذرن الهتكم ولا تذرن ودا ولا سواعا ولا يغوث ويعوق طب دول كانوا ناس
الصالحين ما لهم بالاصنام؟ ما لهم؟ هو اهل الباطل كده دايما لازم يضحكوا على الناس. لازم يلعبوا على الناس ويدخلوهم في متاهات. قال وقد اضلوا كثيرا. انا حاسس بسيدنا نوح كبده بيتفتت وهو بيقول لربنا وقد اضلوا كثيرا. ضحكوا على الناس كلها يا رب
ضيعوا الناس يا رب. عرفوا يدمروا دين الناس يا رب. مما خطيئاتهم اغرقوا فادخلوا نارا. من الدار للنار. يعني نزلوا في الماية مش في مية ده نزلوا في نار والعياذ بالله. وقال نوح ربي لا تذر على الارض من الكافرين ديارا. خدوا بالكم ربنا قال مما خطيئتهم ايه
اغرقه كأن ربنا قدر الطوفان من قبل ما نروح يدعي. عشان ما حدش يظن ان الطوفان كان بسبب دعوة نوح بس. ده ربنا مقدر الطوفان وقال نوح الرب ايه؟ لا تذر على الارض من الكافرين ديارا. انك انتظرهم يضلوا عبادك ولا يلدوا الا فاجرا كفارا. رب اغفر لي ولوالدي
السلام بعد تسعمية وخمسين سنة دعوة اخر كلمة سيدنا نوح بيقولها اغفر لي يا رب. بعد كل ده يا نوح بعد كل ده انت المفروض تقول اديني يا رب لا لا تزيدك الطاعة الا انكسار. بعد كده تيجي سورة الجن قل اوحي الي انه استمع نفر من الجن فقالوا انا سمعنا قرآنا
ايه ده! الاية ديت كانت سبب في اسلام ابراهيم خليل في لبس. راح الكنيسة البروتستانتية في مصر. يعني اكبر قسيس بروتوستانتي في مصر لما سمع الايتين الاولانيين دول اسلم وسمى نفسه ابراهيم خليل احمد وله مجموعة من الكتب القيمة. الواحد اشترى بعضها يعني لقوا مجموعة من الكتب القيمة في نصرة الاسلام
وبيان ضلال النصرانية. قل اوحي الي انه استمع نفر من الجن. فقالوا انا سمعنا قرآنا عجبا. يهدي الى الرشد امنا به ولن نشرك بربنا احدا. دول ايه يا جماعة؟ الجن اول ما اسلمم اشتغلوا دعاء مش بس دعاء للجن. ده اشتغلوا دعاء
بعتوا رسالة للانس اللي كانوا بيعصوا ربنا مع بعض امبارح. يعني كان صورة الجن جاية بعد سورة نوح ليه؟ كاني لو البشر رفضوا الدعوة الجن قبلوا الدعوة. كأن المعنى يا محمد ما تعرفش مين اللي هيشيل. يا محمد اوعى تفتكر ان فيه مجهود هيضيع. يا محمد ربنا هيبعت للدين
هيشيل ما لكش دعوة. ما تشيلش الهم بتاع هذا الامر. عشان كده بعد رفض البشر للدعوة في سورة نوح جه استجابة الجن للدعوة في سورة جيم وكل صورة الجن يا جماعة عشان ما نطولش على بعض وطبعا هي صورة من الروائع وفيها وقفات يعني مهولة ولكن آآ آآ
يعني عايزين آآ يعني ايه نخلص سريعا عشان نلحق نعمل ايه ان شاء الله. عشان نلحق يعني يعني نقرأ آآ يعني يعني من كلام الله سبحانه وتعالى قبل ان تشرق الشمس. بازن الله سبحانه وتعالى وقبل ان يتم الضحى. بعد كده تيجي سورة المزمل. سورة المزمل يا ايها المزمل قم الليل. وسورة المدثر يا ايها المدثر ايه
قم فانذر. ايه الفرق بين المزمل والمدثر؟ المزمل اللي هو ملفوف بالبطانية في السرير. التزمل اللي هو انك تجيب بطانية تقيلة كده وفخمة وتلف نفسك فيها في الشتاء. انما الدثار زهب اهل الدخور بالاجور. الدثور اللبس الفخم البلوفر اللي بخمسمية جنيه. والبنطلون اللي بستمية
جنيه والجزمة اللي بستميت جنيه يبقى يبقى التزمل اللي هو البطانية اللي الواحد في ليل الشتا متكلفت فيها من البرد انما الدثار اللي هو اللبس الفخم اللي الواحد ماشي وسط الناس في الشارع باشا باللبس اللي هو لابسه. فجه مع قيام الليل التزمل لان الليل
لان قيام الليل بالليل ده الوقت اللي الناس بتتلف في البطانية فيه. وجه مع الدعوة الى الله التدثر. لان الدعوة ما ينفعش واحد مرفه يستحمل الازى بتاع الناس بتاع الدعوة. لازم الداعية يبقى قادر على تحمل مشقة دعوة. والمرفه لا يستطيع ان يتحمل مشقة الدعوة. لازم الداعية يزهد في الدنيا
طب سورة المزمل اللي بتتكلم عن ليل النبي قبل سورة المدثر اللي بتتكلم عن نهار النبي ليه؟ لان اللي ما لوش ليل ما لوش نهار. اللي مش هيقف ايدين ربنا بالليل مش هيعرف ينطلق بعزيمة بالنهار. ولان وزيفة المؤمن بالليل انه يقول يا رب عبدك. ووزيفة المؤمن بالنهار انه يقول
كعب ربك. فالسورة جاية بالترتيب. سورة المدثر سورة المزمل بتتكلم عن حال النبي عليه الصلاة والسلام قبل عن ليل النبي عليه الصلاة والسلام قبل القرآن وبعد القرآن. وسورة المدثر بتتكلم عن نهار النبي عليه الصلاة والسلام قبل القرآن وبعد القرآن
سورة المزمل بتتكلم عن ليل النبي قبل القرآن. يا ايها المزمل واحد نايم ومتغطي زيه زي الناس. انما بعد القرآن ان ربك اعلم انك تقوم ادنى من ثلثي الليل. الله اكبر عشان نعرف القرآن قوي قد ايه. عشان نعرف القرآن ممكن يغير حياتك قد ايه. عشان تعرف
في القرآن ممكن يخليك بني ادم سوبر مان قد ايه. وبعد كده المدثر بتتكلم عن نهار النبي قبل القرآن وبعد القرآن. قبل القرآن يا ايها المدثر. آآ وكيل اعمال سيدة آآ آآ الاعمال الكبيرة خديجة بنت خويلد محمد بن عبدالله عليه الصلاة والسلام. وغني جدا وشغال في التجارة ولابس
الدسور بقى واللبس الفاخر انما بعد القرآن اه فما لهم عن التذكرة معرضين كانهم حمر مستنفرة فرت من ايه القصارة اللي هو الاسد اللي هو النبي عليه الصلاة والسلام. ورايح يدعوهم الى الله فهم زي الحمير والعياذ بالله. من كتر كراهيتهم انهم يسمعوا عن ربنا طالعين يجروا. مش طايقين يسمعوا
منظر النبي وهو كأنه بيجري ورا الناس عشان يكلمهم عن ربنا. والناس طالعة تجري منه في الشوارع. يعني ايه يا جماعة ده فيه انسان ممكن يضحي بكل اعتبار وبكل منظر وقيمة قدام الناس. والصورة له قدام الناس عشان ربنا يعرف للمنظر ده
عشان كده سورة المزمل لازم تشحن قلبك عشان تقدر تشتغل في الدعوة. سورة المدثر سورة الدعوة الى الله يا ايها المدثر قم فانذر. قم اشتغل. قم اشتغل. يعني والرز شف اهجر. اوعى تقول للناس سيبوا المعاصي وانت بتعملها. ولا
تستكثر كتير على مين ؟ اصل انت هتقدم كتير اوي في الطريق ده. هتضحي كتير اوي عشان دعوة ربنا. فمن اولها اوعى تستكتر اللي هتقدمه. ولربك فاصبر انت ياما هتشوف انت لسة ما انتاش عارف تلاتة وعشرين سنة هتشوف ايه. في الطريق ده. فمن اولها وطن نفسك على الصبر. طب اقول للناس ايه يا رب؟ سورة المدثر
بتتكلم ان عذاب ربنا عزاب لا يتخيله احد. ورحمة ربنا رحمة لا يتخيلها احد. عشان كده في سورة المدثر جه آآ وصف سقر ها ساصليه سقر وما ادراك ما سقر لا تبقي ولا تذر. يعني لواحته للبشر هتشوي البشر والعياذ بالله. هتلوحهم. ها هتشوي البشر
اعوذ بالله. سقر اللي هتصهرهم. يعني عارف فرن الحديد؟ قريته في في عن فرن الحديد اللي بيسهر الحديد حاجة مهولة مرعبة. تفكرك بجد والعياذ بالله. الافران جهنم اشد من افران الحديد بقى. طب ورحمة ربنا شف ديت كل نفس بما كسبت رهينة الا اصحاب اليمين. في
جنات يتساءلون اهل الجنة منزر وهم قاعدين يقولوا لبعض ازاي ؟ التاني يقول له مش عارف. فيسأله التالت ازاي ؟ يقول له والله ما انا عارف. اهل الجنة قاعدين يسألوا بعض سؤال
مش لاقيينه الاجابة. ايه السؤال عن المجرمين ما سلككم في سقر؟ انت عارف لما واحد يقول لواحد يخرب بيتك عملتها ازاي ؟ انت عارف يعني واحد مسلا ايه اتنين دخلوا الامتحان فقامت
دكتور جمعهم جمع الدفعة قبل الامتحان. واداهم خمس اسئلة وقال لهم الامتحان اربع اسئلة هيجوا من الخمسة دول. وفعلا جاب لي اربع اسئلة. وادى لهم يعني ورقة قال لهم دي الاجابة المختصرة بتاعة الاسئلة اللي هيجاوب هتدي له الدرجة النهائية. ويوم النتيجة قالوا لهم افتحوا الكتاب. اللي ما لحقش يزاكر يفتح الكتاب
وبعد كده المصحح وهو بيصحح بنته جا لها عريس فقام قال لك انا هنجح الناس كلها. فيوم النتيجة لقى صاحبه سقط فوقف يقول له يخرب بيتك عملتها ازاي؟ ده لو واحد متعمد يسقط مش هيعرف يسقط. فهم بيقولوا لهم كده ما سلك
في سقر. طب عملتوها ازاي ؟ لما دخلوا الجنة وشافوا امرأة زانية معهم بسبب انها سقت كلب. وشافوا واحد عنده تسعة وتسعين سجل البصر سيئات بسبب لا اله الا الله باخلاص دخل الجنة وشاء وشافه واحد قتل ميت نفس ودخل الجنة في اخر ساعة في حياته بسبب التوبة
فقالوا طب اللي دخل جهنم دي دخلها ازاي ؟ ما سلككم في سقر قالوا لم نك من المصلين والعياذ بالله. يبقى اذا ولم نك نطعم ايه تبع برضه ايه ؟ تبع الاخلاق والمعاملات برضو. يعني شوفوا الاخلاق في الجزء شكلها ايه. عشان كده في الاخر فما لهم عن التذكرة المعرضين كأنهم ايه
حمر! هو انتم بقى انتم مش فاهمين! والعياز بالله الواحد يعني حمر مستنفرة فرت من قصورة! الواحد بيفتكر الشريعة الاسلامية في الاية دي ان في ناس خائفة من الشريعة وهتطير الرقاب والناس هتقعد ايه هي قسورة. قسورة من القصر والقهر والاجبار
انتم فاكرين ان الشريعة شديدة؟ انتم فاكرين ان الالتزام شديد؟ ده اجمل حاجة. ده امتع حاجة. ده رحمة ربنا رحمة واسعة. ولكن للاسف الناس مش عارفة بعد كده تيجي في سورة القيامة سورة النفس اللوامة النفس اللوامة اللي هو يعمل المعصية طب عملت كده ليه ؟ يسيب الصلاة طب انت سبتها ليه ؟ على طول
بعيد عن ربنا وعلى طول قاعد يلوم نفسه. عايز دين بس مش قادر بس مش قادر. فربنا كلمه كلام رهيب بصراحة في الصورة يا جماعة. انما السورة ربنا بيقول اذا بلغت التراقي وقيل من ايه؟ راق وظن انه الفراق. لحظة وهو نام على فراش الموت. طب اشمعنى المنزر ده ربنا بيفكر النفس اللي هو ما به؟ لانه النهاردة بيقول
يقول لك انا عايز اتوب يا عم الشيخ بس مش قادر. كل ما اجي اتوب يا عم الشيخ فلانة تتصل بي ارجع تاني. او صاحبي اللي بيديني السجاير انفخ الدخان في وشي اقوم راجع تاني. عايز بس مش قادر. فربنا جاب له بقى اللحزة اللي هيبقى فيها عايز بس ايه بس مش قادر. واقف على فراش
الموت والملائكة الملائكة بتتنازل هيموت عشان يعمل اعمال صالحة. وخلاص الروح خرجت من الجوارح بتاعته والعياذ بالله بعد كده صورة الانسان صورة الانسان فكرتها جميلة اوي يا جماعة. فكرتها يعني يعني قيمة قوي. ربنا بيقول هل اتى على الانسان حين من الدهر ايه
لم يكن شيئا لم يكن شيئا وبعد كده اما تيجي تقرا ايات الجنة ان الابرار يشربون من كأس كان مزاجها لقاهم نظرة وسرورا جنة دانية عليهم ظلالها. اكواب كانت قواريرا يطوف عليهم بلدان مخلدون. نعيما وملكا كبيرا. سقاه
هم ربهم شراب. ايه ده! ايه ده! ده واحد بقى الكل في الكل الملايكة بتخدمه والولدان المخلدين بيخدموه ومراته في الجنة بتخدمه والحور بتاعها وبتوعه بيخدموها وبيخدموه. وايه ده! يعني قارن اول السورة. هل اتى على الانسان حل من الدهر ايه
لم يكن شيئا ان انت كنت ولا شيء. وربنا خلاك كل شيء. اشكر نعمة ربنا. ان الانسان كان ولا شيء. فربنا جابه الدنيا لو شكر ربنا هيخليه في الجنة الكل في الكل. ربنا هيخليه. ولو كفر اغلالا وايه؟ انا اعتدنا للكافرين ايه؟ سلاسل
ايه واغلال وساعرا زي البهايم والعياز بالله. هيتجرجر زي البهايم ويترمى في جهنم بعد كده تيجي السورة الاخيرة سورة المرسلات احنا بنتكلم بسرعة يا اخواني آآ آآ يعني ايه مراعاة لزروفنا كلنا بصراحة. يعني مراعاة
شف اللي بيتكلم وظروف اللي بيسمع يعني. يعني زي ما قلنا السلسلة دي اسمها ختم التعارف بنتعرف. التعرف بس على الصور. انما طبعا يعني موضوع كبير جدا. تيجي سورة المرسلات
احنا قلنا ان في سورة اتكلمت عن العرض على الله في في السور اللي فاتت. سورة ايه الصورة اتكلمت عن العرض على الله حقا يومئذ تعرضون. سورة المرسلات اطول سورة في القرآن اتكلمت عن العرض على الله. سورة المرسلات اللي اتكلمت عن اخ
اخطر لحظتين في حياتك. اللحظة اللي هتقابل فيها رسول الله صلى الله عليه وسلم يوم القيامة. واللحظة اللي هتقابل فيها ربنا يوم القيامة. واذا الرسل ايه اقطت جه الوقت اللي كل واحد هيقف قدام النبي عليه الصلاة والسلام بتاعه. لحزة ما هتقف قدام محمد ابن عبدالله عليه الصلاة والسلام وش لوش
يا كسوفك يا كسوفك بعد كل اللي استحمله عشانك لو انت كنت مكسر سنته يكسوفك ويا ندمك لحم وش العاصي بيسقط من الخجل في اللحظة دي امال لما يقف قدام ربنا بقى يعمل ايه؟ فبعد كده جت بقى الم نهلك الاولين ثم نتبعهم الاخرين؟ يعني ربنا بقى بيلوم
بشر وهم معروضين بين ايديه يوم القيامة وآآ يعني نكتفي بهذا القدر يا اخواني في الله لان احنا كلنا احنا شطبنا بنزين ولا انتم لسة ما شطبتوش بنزين؟ ها اللي هو يعني بصوا الناس مش قادرة ترد اصلا
اللهم لك الحمد. ربنا يمن علينا بنعمة الهداية يا رب. ربنا يكرمنا بعد رمضان زي ما اكرمنا في رمضان. ربنا ما يحرمنا من قيام الليل. ربنا ما يحرمنا من ربنا ما يحرمنا من الصحبة الجميلة دي ومجالس الايمان الجميلة دي. ربنا ما يحرمنا من الاجتماع على القرآن ابدا يا اخواني في الله. جوز التسعة وعشرين
جزء جميل جدا جدا جدا. انا طبعا بكافح الوقتي عشان افجر المفاجأة. واقول نعمل مقارئ. ولكن انا فعلا انا حاسس اني انا حاسس ان يعني هيبقى تكليف صعب جدا بنوجه رجاء يا جماعة يعني لو كان ترك
اي معنى من معاني الجزء التسعة وعشرين اقعد آآ صبر نفسك لحد شروق الشمس بازن الله سبحانه وتعالى تذكر الله وتسبح الله وتقرأ في كتاب وآآ يعني آآ لعل ربنا يتقبل منا حج وعمرة في رمضان اللي هي اجر جلسة الضحى دهيت ربنا يسددكم يا اخواني بكرة ان شاء الله
بازن الله ان شاء الله ان عشنا وكان لنا عمر مع اخر جزء في كتاب الله في سلسلة ختم التعارف بازن الله سبحانه وتعالى. ربنا يتم علينا نعمته. اللهم واجعلنا من اهل القرآن الذين هم اهلك وخاصتك. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب
سبحانك اللهم وبحمدك اشهد ان لا اله الا انت استغفرك واتوب اليك